Държавен вестник, бр. 87, 2016 г., стр. 61

БРОЙ  87	
Д Ъ Р Ж А В Е Н  В Е С Т Н И К 	
СТР.  61  
ОБЩИ ПРАВИЛА 
за организацията на работата и финансовия 
контрол при организиране на хазартни игри 
в игрално казино и задължителни образци 
за счетоводна отчетност 
Раздел І
Общи положения
Чл. 1. (1) Тези общи правила установяват 
минималните изисквания, които трябва да 
се спазват от организаторите на хазартни 
игри в игрално казино при организиране на 
работата, финансовия контрол и отчитане 
на резултатите при провеждане на този вид 
хазартни игри. 
(2) Организаторите на хазартни в играл-
но казино са длъжни да спазват тези общи 
правила, включително и при изготвянето 
на съответните правила, които представят 
за утвърждаване от Държавната комисия 
по хазарта (ДКХ) по чл. 22, ал. 1, т. 11 от 
Закона за хазарта (ЗХ).
Раздел ІІ
Правила за организация на работа и счето-
водна отчетност
Чл. 2. (1) Организаторът на хазартни игри 
в игрално казино отговаря за цялостната 
организация на дейността и на счетоводна-
та отчетност, която да гарантира точното 
отчитане на всички операции, свързани с 
игрите, при спазване на действащото зако-
нодателство, тези правила и утвърдените им 
правила по реда на чл. 22, ал. 1, т. 11 ЗХ.
(2) Организаторът е длъжен да води под-
робна отчетност и да съхранява информа-
ция, необходима за осъществявания от ДКХ 
държавен надзор върху хазарта.
(3) Организаторът е длъжен да осигури 
спазването на установените с тези правила 
изисквания от служителите, обслужващи 
игралното казино.
Чл. 3. (1) Организаторът на хазартни 
игри е длъжен да води следните отчети и 
протоколи:
1. дневен и месечен отчет за игрални 
автомати в игрално казино – по образец 
съгласно приложения № 1 и 2;
2. протокол за зареждане и приключване 
на игрална маса в игрално казино по образец 
съгласно приложение № 3;
3. протокол за баланс на касата в игрално 
казино по образец съгласно приложение № 4;
4. дневен протокол за приключване на 
игралното казино по образец съгласно при-
ложение № 5;
5. месечен протокол за приключване на 
игралното казино по образец съгласно при-
ложение № 6;
6. месечен отчет за премии джакпот в 
игралното казино по образец съгласно при-
ложение № 7;
7. месечна справка при обединен джак-
пот от взаимносвързани джакпот системи 
в игрални казина по образец съгласно при-
ложение № 8;
8. месечен отчет за изплатени парични 
и предметни награди при бонус игри или 
турнири в игралното казино по образец 
съгласно приложения № 9 и 10;
9. протокол за допълнително зареждане на 
игрална маса в игрално казино по образец 
съгласно приложение № 11.
(2) Данните в съответните отчети и про-
токоли по ал. 1 се попълват своевременно, 
точно и пълно и се подписват от всички 
служители, посочени в съответния образец.
Чл. 4. (1) Показанията на устройствата за 
текущ контрол (електронни и/или електро-
механични броячи) на всеки игрален автомат 
в игралното казино се записват ежедневно 
в дневния отчет (приложение № 1).
(2) В края на всеки месец данните от 
дневните отчети на игралните автомати за 
съответния месец се обобщават в месечен 
отчет (приложение № 2).
(3) В дневните и месечните отчети за 
игрални автомати се записват поотделно за 
всеки игрален автомат в игралното казино 
данните за получени и изплатени суми за 
участие в хазартната игра.
Чл. 5. (1) Протоколът за зареждане и при-
ключване за игралните маси (приложение 
№ 3) се води за всяка една маса в игралното 
казино поотделно.
(2) Зареждането на игралните маси се 
извършва ежедневно, като преди началото на 
играта касиерът под контрола на гейм мени-
джъра и пит боса, удостоверен с подписа на 
всеки един от тях, предава на крупието пълен 
комплект чипове и други удостоверителни 
знаци, утвърдени от ДКХ, за всяка маса, 
като предаването се отразява в протокола 
(приложение № 3).
(3) Когато по време на игра се налага 
допълнително зареждане на игралната маса, 
се съставя протокол за допълнително за-
реждане на игрална маса в игрално казино 
(приложение № 11). Протоколът задължител-
но се изготвя в два екземпляра, подписва 
се от гейм мениджъра, касиера, пит боса 
и крупието на маса, като оригиналният 
екземпляр остава в касата на казиното, а 
копието задължително се пуска от крупието 
в касата на масата. При отчитане на масата 
тези протоколи се изваждат и стойностите 
им се попълват в полето „допълнително 
зареждане“ на протокола за зареждане и 
приключване (приложение № 3), а копието 
от протокола за допълнително зареждане 
се прикрепя към протокола за зареждане 
и приключване на игралната маса и става 
неразделна част от него.